લંડન: બ્રિટનમાં એક માતા દ્વારા પોતાના સંતાનનું અજીબ નામ રાખવાનો કેસ સામે અાવ્યો છે. અા માતા પોતાની પુત્રીનું નામ ખતરનાક ઝેર સાયનાઈડના નામ પર રાખવા ઇચ્છતી હતી, પરંતુ કોર્ટે તેની પરવાનગી ન અાપી. કોર્ટે તેની પાછળ એવી દલીલ કરી કે અાના કારણે તેનાં બાળકોને નુકસાન પહોંચી શકે છે. રિપોર્ટ મુજબ અા પ્રકારનો પહેલો કેસ વેલ્સના પોવીશનો છે. કોર્ટમાં તેની સુનાવણી દરમિયાન જજે મહિલાને અા નામ રાખવાની અનુમતિ ન અાપી. અપીલમાં કોર્ટના જજે કહ્યું કે કોઈ પણ માતા પોતાની પુત્રીનું નામ સાયનાઈડ ન રાખી શકે. કોર્ટે કહ્યું કે અા ‘અતિ’નો કેસ છે અને માતાની અા અસામાન્ય પસંદગીથી તેનાં બાળકોને નુકસાન થઈ શકે છે.